ΟΔΗΓΙΕΣ ΣΕ ΠΡΩΤΟΕΤΕΙΣ ΦΟΙΤΗΤΕΣ
Mε την επιτυχία σας στο Τμήμα Βιοχημείας και Βιοτεχνολογίας (ΤΒΒ) και την ηλεκτρονική σας εγγραφή η Διεύθυνση Μηχανοργάνωσης του Πανεπιστημίου δημιούργησε προσωπικό Ιδρυματικό Λογαριασμό για τον καθένα σας ξεχωριστά προκειμένου να έχετε πρόσβαση στις ηλεκτρονικές υπηρεσίες του Πανεπιστημίου. Ο Ιδρυματικός Λογαριασμός αποτελείται από το Όνομα Χρήστη (username) και τον μυστικό Κωδικό (password). 

1) ΚΩΔΙΚΟΙ 
 Ήρθε μήνυμα στο κινητό σας με τους κωδικούς σας (username και συνθηματικό ανάκτησης) και με μία ηλεκτρονική διεύθυνση η οποία παραπέμπει σε έναν σύντομο οδηγό ηλεκτρονικών υπηρεσιών του Πανεπιστημίου Θεσσαλίας ((https://www.uth.gr/faqs) με πολύ χρήσιμες πληροφορίες για τα πρώτα βήματα που πρέπει να ακολουθήσετε.
Ηλεκτρονικές υπηρεσίες αφορούν:

-Ενεργοποίηση Ιδρυματικού Λογαριασμού

-Ηλεκτρονικό Ταχυδρομείο

-Ακαδημαϊκή Ταυτότητα

-Σύνδεση στο Δίκτυο ΠΘ

-Ηλεκτρονική Γραμματεία

-e Class
-Ms Teams
-Φοιτητική Μέριμνα

-Πρόσβαση στις πηγές και υπηρεσίες της Βιβλιοθήκης & Κέντρου Πληροφόρησης ΠΘ

-ΠΡΟΣΒΑΣΗ Δομή υποστήριξης φοιτητών με αναπηρίες ή/και ειδικές εκπαιδευτικές ανάγκες
-Υπηρεσία Συμβουλευτικής φοιτητών
-Αθλητικές και πολιτιστικές δραστηριότητες

-Γραφείο Αρωγής 

2) ΕΝΕΡΓΟΠΟΙΗΣΗ ΤΟΥ ΙΔΡΥΜΑΤΙΚΟΥ ΛΟΓΑΡΙΑΣΜΟΥ

Μπαίνοντας στην παραπάνω σελίδα, θα δείτε ότι η πρώτη πληροφορία είναι για την ενεργοποίηση του ιδρυματικού σας λογαριασμού. Για να ενεργοποιήσετε τον Ιδρυματικό σας Λογαριασμό θα πρέπει να μεταβείτε στην σελίδα Ανάκτησης Κωδικού Πρόσβασης. Εκεί θα καταχωρίσετε το username και τον συνθηματικό ανάκτησης που σας παραχωρήθηκαν και θα σας ζητηθεί να βάλετε δύο φορές τον δικό σας κωδικό. Έκτοτε θα ισχύει για όλη την διάρκεια των σπουδών σας το username και ο προσωπικός σας κωδικός.
3) ΗΛΕΚΤΡΟΝΙΚΟ ΤΑΧΥΔΡΟΜΕΙΟ
Κάθε φοιτητής με την εγγραφή του στο Ίδρυμα αποκτά αυτόματα προσωπική Διεύθυνση Ηλεκτρονικής Αλληλογραφίας (email). Δεν απαιτούνται ενέργειες από την πλευρά των φοιτητών προκειμένου να αποκτήσουν το email τους στο ΠΘ.

Το προσωπικό email είναι της μορφής   username @uth.gr
4) ΗΛΕΚΤΡΟΝΙΚΗ ΓΡΑΜΜΑΤΕΙΑ (eΓραμματεία)

Μέσω της eΓραμματείας

 https://cas.uth.gr/login?service=https%3A%2F%2Fsis-web.uth.gr%2Flogin%2Fcas μπορείτε:

· να κάνετε δηλώσεις μαθημάτων

· να δείτε τις βαθμολογίες σας
· να κάνετε αίτηση για πιστοποιητικά

ΠΡΟΣΟΧΗ: Αν βρίσκεστε εκτός δικτύου ΠΘ (π.χ. οικιακή σύνδεση), για την πρόσβαση στην ιστοσελίδα της eΓραμματείας θα πρέπει να χρησιμοποιήστε VPN (Εικονικό Ιδιωτικό Δίκτυο)
Πληροφορίες για την σύνδεση θα βρείτε στον σύντομο οδηγό ηλεκτρονικών υπηρεσιών του ΠΘ (https://www.uth.gr/faqs)  ή στην ιστοσελίδα της Διεύθυνσης Μηχανοργάνωσης ΠΘ (https://it.uth.gr).

Βεβαιώσεις σπουδών μπορείτε να ζητήσετε μέσω της eΓραμματείας (στην επιλογή «Πιστοποιητικά» προσφέρονται τα πιστοποιητικά που μπορείτε να ζητήσετε. 

5) ΑΡΙΘΜΟΙ ΜΗΤΡΩΟΥ ΦΟΙΤΗΤΗ
Με την εγγραφή σας στο Πανεπιστήμιο Θεσσαλίας αποκτάτε δύο αριθμούς μητρώου, τον Αριθμό Γενικού Μητρώου (ΑΓΜ), που είναι 7ψήφιος και ξεκινάει από 18..…, και τον Αριθμό Μητρώου (ΑΜ), που είναι 5ψήφιος. Αυτούς μπορείτε να τους πληροφορηθείτε από την eΓραμματεία στα «Στοιχεία φοιτητή». 

6) ΗΛΕΚΤΡΟΝΙΚΕΣ ΔΗΛΩΣΕΙΣ ΜΑΘΗΜΑΤΩΝ
 Έχετε υποχρέωση να υποβάλετε ηλεκτρονικά στην αρχή κάθε εξαμήνου (2 φορές τον χρόνο), μέσα σε ορισμένες προθεσμίες που ανακοινώνονται από την Γραμματεία ΤΒΒ στην ιστοσελίδα του Τμήματος (www.bio.uth.gr), Ηλεκτρονική Δήλωση Μαθημάτων στην eΓραμματεία. Διαφορετικά, ΔΕΝ γίνεστε δεκτοί στην εξέταση του μαθήματος και ΔΕΝ καταχωρείται βαθμός σε καμία εξεταστική περίοδο του έτους. 
Εκπρόθεσμες δηλώσεις μαθημάτων ΔΕΝ πραγματοποιούνται στην Γραμματεία ΤΒΒ.
* Οι ηλεκτρονικές δηλώσεις μαθημάτων ισχύουν μόνο για το εξάμηνο που υποβάλλονται.
* Οι ηλεκτρονικές δηλώσεις μαθημάτων για το τρέχον χειμερινό εξάμηνο 2026-2027 ΔΕΝ έχουν ξεκινήσει ακόμη και θα αναρτηθεί σχετική ανακοίνωση στην ιστοσελίδα του Τμήματος.
7) E-CLASS
Χρειάζεται να πραγματοποιήσετε εγγραφή με τα στοιχεία του Ιδρυματικού σας Λογαριασμού στον ιστότοπο του eClass (https://eclass.uth.gr/).

Οι διδάσκοντες αναρτούν μέσω του eClass υλικό των μαθημάτων, ανακοινώσεις κ.λπ. 

8) ΕΥΔΟΞΟΣ

Η δήλωση των συγγραμμάτων γίνεται στην ηλεκτρονική υπηρεσία ΕΥΔΟΞΟΣ σε συγκεκριμένες ημερομηνίες που ανακοινώνονται στις ιστοσελίδες του ΕΥΔΟΞΟΥ και του ΤΒΒ. 
Η δήλωση συγγραμμάτων γίνεται ΜΕΤΑ την ηλεκτρονική δήλωση μαθημάτων στην eΓραμματεία. Μπορείτε να δηλώσετε στον ΕΥΔΟΞΟ συγγράμματα μόνο για τα μαθήματα που έχετε δηλώσει στην ηλεκτρονική δήλωση μαθημάτων σας. 
9) ΑΚΑΔΗΜΑΪΚΗ ΤΑΥΤΟΤΗΤΑ

Για να αποκτήσετε Ακαδημαϊκή Ταυτότητα (πάσο), ακολουθήστε τον παρακάτω σύνδεσμο: http://academicid.minedu.gov.gr. Στην εφαρμογή θα μπείτε με το username και τον  κωδικό σας. Εάν ζητηθεί αριθμός μητρώου φοιτητή, θα βάλετε τον 7ψήφιο ΑΓΜ. Ως τόπο κατοικίας θα βάλετε την μόνιμη κατοικία και όχι την φοιτητική κατοικία σας.
ΣΥΣΤΑΣΗ: Να επισκέπτεσθε την ιστοσελίδα του ΤΒΒ για τυχόν ανακοινώσεις και να διαβάζετε τα emails μέσω του Ιδρυματικού σας Λογαριασμού. Η πρόσβαση στο ηλεκτρονικό Ταχυδρομείο, μπορεί να γίνει μέσω της διεύθυνσης https://webmail.uth.gr
Για τεχνικά θέματα που αφορούν στα πληροφοριακά συστήματα του ΠΘ, μπορείτε να αποστείλετε ηλεκτρονικό μήνυμα στο ithelp@uth.gr 
